Iwao Takamoto

Iwao Takamoto (1925–2007) var en japansk-amerikansk filmprodusent, regissør og tegnefilmskaper. Han er mest kjent for å ha skapt TV- og tegneserie-figuren Scooby-Doo.

Takamotos foreldre ble født i Hiroshima i Japan, men flyttet til USA før han ble født. Etter angrepet på Pearl Harbor ble hans foreldre, som så mange andre, sendt til interneringsleire for japanere.

Takamoto begynte sin animatørkarriere i Disney Studios i 1947, hvor han blant annet jobbet med filmer som Tornerose og Peter Pan. I 1961 begynte han ved Hanna-Barberas animasjonsstudio. Det var på slutten av 1960-tallet at Takamoto designet Scooby-Doo, hans kompanjong Shaggy og deres venner Velma, Daphne og Fred. Han designet også enkelte figurer for seriene The Jetsons og The Flintstones.  

Takamoto døde av hjerteinfarkt i 2007, 81 år gammel.

 Referanser 

 Eksterne lenker 


Kategori:Personer fra Los Angeles
Kategori:Tegneserieskapere fra USA
Kategori:Animatører fra USA
Kategori:Regissører fra USA
Kategori:Filmprodusenter fra USA
Kategori:Personer fra USA av japansk opphav